hu en hu hu en hu hu hu pt en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu su en en hu hu hu hu hu hu en hu hu hu fr fr hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu de hu hu sv sk hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en
Vert, megerőszakolt és kémkedett utánam!" - Egy bántalmazott nő vallomása volt férje tetteiről
"A megszokás ne álljon a fejlődés útjába."  (dr. House)
"Veszélyes dolog, ha az embernek igaza van valamiben,
amiben a hivatalos szervek tévednek." (Voltaire)
Amennyiben kérdése van, kérem forduljon szakértőnkhöz:
Use tab to navigate through the menu items.
Vert, megerőszakolt és kémkedett utánam!" - Egy bántalmazott nő vallomása volt férje tetteiről
Egy fiatal nő az Imguron osztotta meg a világgal, milyen rémisztő üzeneteket kapott volt férjétől a házasságuk alatt.
Nem könnyű egy bántalmazó kapcsolatból kilépni, ám a legtöbb áldozat számára még nagyobb nehézséget jelent, hogy segítséget kérjenek és megosszák az átélt borzalmakat a környezetükkel vagy egy szakemberrel. Egy bátor Imgur-felhasználó példájából azonban sokat tanulhatnak a sorstársak, miután a fiatal nő három évvel a válása után kitálalt: screenshotok segítsgével mutatta meg a világnak azokat az árulkodó SMS-eket, amelyeket volt férjétől kapott. Nem, nem bókok és romantikus üzenetváltások következnek.
Azonnal szólj, amint végeztél a melóban!
“Egy sor üzenet a férjemtől, amíg dolgozom. A műszak alatt tilos a telefonhasználat” - írja a krissykross néven posztoló áldozat.
- Hogy van Tony? LOL
- Nem tudom, reggeli műszakban volt.
- Nem hazudok. 12:30-kor végzett.
- Jó fej akartam lenni, de te folyton provokálsz.
- Érdekes, mennyire képben vagy azzal, hogy mikor dolgozik. Talán nyomon követed a munkarendjét?
“Tony a volt munkatársam és éppen akkor végzett a munkában, amikor én kezdtem a műszakom. Egyszer segített lecserélni a kocsim gumiabroncsát, amit a volt férjem mindjárt a közösüléssel azonosított” - magyarázza a bántalmazott nő.
Hol aludtál múlt éjjel? Mert az biztos, hogy nem itthon. Csapdákat állítottam, hogy lássam, hazajöttél-e aludni. De nem jöttél, szóval ne hazudj!
Ez egy teszt volt és pontosan azt tetted, amire számítottam.
Egyébként semmi jogod haragudni rám, ha titokban mással voltál és még kamuzol is.
“Egy barátnőmnél töltöttem az éjszakát. A férjem úgy tudta meg, hogy 'csapdákat állított' nekem” - fűzi hozzá.
- ...nem mondtad el, mit szólt anyád a karodon lévő foltokhoz.
- Csak poénkodott, hogy biztosan megütöttél. Természetesen nem tud róla. De lehet, hogy tudnia kellene.
- Nem, nem kellene.
“Sűrűn díszítették hatalmas foltok a karomat, és jól látszódott a férjem fogsorának nyoma ott, ahol belém harapott. Akkor is volt egy csúnya zúzódás rajtam, amikor meglátogattam édesanyámat és hetekkel később az NCIS is le tudta fotózni az árulkodó jeleket, olyan nehezen gyógyult a véraláfutás” - emlékszik vissza krissykross.
Fotózd le három ujjadat és küldd el azonnal. Úgy csináld, hogy látszódjon, tényleg anyádnál vagy-e. Kapsz rá 5 percet.
(fotó - parancs teljesítve)
"Minden éjjel fel kellett hívnom, amikor édesanyámnál voltam. Nyilván azért, hogy meggyőződjön róla, nem kóborlok csatak részegen idegenekkel és nem csinálok hülyeségeket, ahogy azt elképzelte. Eleinte kedves volt és törődött velem. A rémálom azután kezdődött, hogy leadtam jó pár fölösleges kilót és elkezdtem dolgozni. Hirtelen jöttek az alaptalan vádaskodások, hogy megcsalom, és hogy azért fogytam le, hogy elcsábítsak más férfiakat. A nagy fogyás után sem vehettem magamnak új ruhákat, nehogy véletlenül többet mutassak a kelleténél. Sokszor megütött és megerőszakolt, és a munkahelyemre is követett, hogy ellenőrizzen. Képes volt órákig várni és lesni, mikor végzek, és titokban vett egy Beretta M9 pisztolyt is, amit mindig magánál tartott. Emlékszem, hetekkel a huszonharmadik születésnapom előtt jeleztem neki, hogy két barátnőmmel el szeretnék majd menni ünnepelni. De a várva várt nap másként alakult a tervekhez képest: megint felpofozott, többször a padlóhoz verte a fejemet, aztán otthagyott. Próbáltam a szüleivel is beszélni, akik csak hárítottak és azt mondták, hogy fiatal házasoknál ez teljesen normális dolog" - állítja a túlélő.
"Végül, miután már a kutyámat és a macskámat is bántotta, összeszedtem magam meg a holmimat és leléptem otthonról. Egy munkatársamnál szálltam meg, ahonnan hívtam a rendőrséget és az NCIS-t. Órákig tartott a sérüléseim és a vallomásom dokumentálása, végül letartóztatták az exemet. Ezután már csak néhány alkalommal láttam őt a bíróságon, ahol tanúskodtam ellene és ahol kimondták a válásunkat is. Szörnyű volt a tárgyalásokon azt hallgatni, ahogy egy csomó ismerőse nagyszerű embernek írja le, míg én ott ültem meggyötörten egy barátom és az ügyvédem oldalán. Miután elítélték, azzal jött, hogy anyagilag támogatni fog, ha ejtem a vádakat" - fejtette ki történetét a krissykross néven fórumozó nő, aki ma már saját otthonában él, van egy korrekt munkahelye, és bár a pereskedés elvitte minden vagyonát, bevallása szerint az a legfontosabb, hogy már biztonságban van.
"Örülök, hogy végül jó döntést hoztam, amikor kiléptem ebből a fájdalmas házasságból, és inkább megosztom idegenekkel, minthogy magamban tartsam a borzalmas élményeket. Megőriztem az SMS-eket is, hogy emlékeztessem magam, mennyit tűrtem és mennyire hagytam, hogy elfajuljanak a dolgok" - fűzte hozzá.
Sajnos azonban nem minden bántalmazott nőnek sikerül megmenekülnie a mérgező kapcsolatból: a Huffington Post felmérése szerint csak Amerikában naponta három, vagyis évente több mint ezer nő hal bele a párkapcsolati abúzusba. Magyarországon is szomorú a helyzet; a családon belüli erőszak minden negyedik nőt érint. Ezért is olyan fontos, hogy az áldozatok felismerjék a bántalmazás burkolt jeleit is és merjenek segítséget kérni, mielőtt túl késő lenne.
Kommentár: dr. Regász Mária
Csakhogy Magyarországon nincs kitől segítséget kérni, mert amennyiben a bántalmazó nárcisztikus-paranoid-pszichopata és a bántalmazás nem fizikális, hanem mondjuk abból áll, hogy pokollá teszi a gyereke anyjának életét, akkor esélytelen a szabadulás, mivel az érzelmi bántalmazást, zaklatást nálunk nem büntetik komolyan, főleg, amikor a nyomozó hatóság/ügyészség/bíróság is tart a bántalmazótól. Sajnos sok ilyen eset van, sok esetben a nyilvánvalóan nárcisztikus-pszichopata bántalmazónál a szakértő nem mutatja ki a személyiségzavart, vagy ha kimutatják, akkor a hatóságoknak fogalmuk nincs, hogy mit jelent az, hogy pszichopata. Pl. gyakran előfordul, hogy ilyen esetben azt mondja a bíróság, hogy miért nem egyezik meg valaki a pszichopatával. Ha értene hozzá, nem kérdezne ilyet. Pszichopatával abban lehet megegyezni, amit ő akar. Semmi másban. Amíg a jogalkotók nem változtatnak a szabályokon, addig ez lesz, sőt, előfordul, hogy a nárcisztikus-paranoid-pszichopata még költségmentességet is kap annak ellenére, hogy milliói vannak takarékban, kocsija, lakása, nyaralója van.
Post not marked as liked
Zaklatás 3 - Lúgos támadás (interjú dr. Regász Máriával)
A Kapcsolattartás akadályozása (interjú dr. Regász Máriával)
Meddig mehet? – a családon belüli erőszak (TV Riport dr. Regász Máriával)
A Kúria szerint nem biztos, hogy a budai orvos csonkította meg Renner Erikát
47 jel, hogy egy nárcisztikussal élsz egy fedél alatt
Online segély indul bántalmazottaknak (Kommentár: dr. Regász Mária)
Hónapokkal a támadás előtt tudták a rendőrök, hogy savval fogja leönteni partnerét (Kommentár: dr. R
Lúgos ügy: Előzetesbe került a lúgos orvos, Renner Erika pedig a végsőkig kitart (Kommentár: dr. Reg
Lúgos ügy: Kilenc évet kapott a lúgos támadó
Kövessen (még nem üzemel)
MOM-tragédia: Megdöbbentő dol­gok de­rül­tek ki a gyúj­to­gató kisfi­ú­ról!
Tragédia: Diáktársai előtt ugrott a vonat elé az iskolában cikizett fiú! (Kommentár: dr. Regász Mári
Hivatalosan is csökkenti a szívbetegségek kockázatát a nyaralás
Beteges szörny lakozott benne
Hiába a rengeteg bejelentés a NAV-hoz, nem ugranak a pénzmosásra (Kommentár: dr. Regász Mária)
Pénzbüntetést kért az ügyészség Kenderesi Tamásra (Kommentár: dr. Regász Mária)
Szörnyű dolgot tett a nagymamájával a 9 éves fiú
Terjed az “adat-túszdráma” (Kommentár: dr. Regász Mária)
Így védheti meg magát a gyerek, ha megtámadják az utcán vagy a suliban (Kommentár: dr. Regász Mária)
Szexuális zaklatás miatt nyomoznak egy volt MSZP-s képviselő ellen (Kommentár: dr. Regász Mária)
28 évig ült börtönben ártatlanul (Kommentár: dr. Regász Mária)
4 hónap leforgása alatt fokozatosan tűnt el a teljes személyiségem (Kommentár: dr. Regász Mária)
Kenderesi: Hozzáértem a fenekéhez, de vétséget nem követtem el (Kommentár: dr. Regász Mária)
Jelek, amikből rögtön kiderül, ha fuldoklik a gyereked
Fénylik, de nem arany – a nárcisztikus személyiség (Kommentár: dr. Regász Mária)
A legszörnyűbb mondatok, amik párterápián hangzottak el
A FIÚ, AKIT ORVOSI UTASÍTÁSRA LÁNYKÉNT NEVELTEK
A gyereknek árt a testi fenyítés, függetlenül attól, hogy mit gondolunk róla (Kommentár dr. Regász M
Haldokló madarakat hazahordó macska ellen is jó a mesterséges intelligencia
Mit tegyél, ha rájössz, hogy bántalmazó kapcsolatban élsz? (Kommentár: dr. Regász Mária)
Mikor viheti el, és mi van, ha nem hozza vissza a gyereket? Amit tudni kell a gyermekláthatásról (Ko
Leugrott egy 12 éves kisfiú a hetedik emeletről! Búcsúlevelet is hagyott! (dr. Regász Mária)
Hat év után egy emésztőből került elő egy hétgyermekes anya holtteste (Kommentár: dr.Regász Mária)
Szeméremsértő kijelentéseket tett, miközben a nadrágját letolta (Kommentár: dr. Regász Mária)
"A gyermekvédelem ügye nem tűr kompromisszumokat” (Kommentár: dr. Regász Mária)
© 2007 by Kapcsolattartas.hu.